ກອງປະຊຸມເນໂຕ້ ເພ່ງເລັງໃສ່ ບັນຫາອັຟການິສຖານ (ວີດີໂອກັບສະໄລດ໌)
ບັນດາຜູ້ນໍາກຸ່ມເນໂຕ້ ກໍາລັງເພ່ງເລັງໃສ່ ແຜນການໂອນອໍານາດ ໃຫ້ອັຟການິສຖານ ໃນກອງປະຊຸມ ທີ່ຊີຄາໂກ.
ບັນດາຜູ້ນໍາຂອງກຸ່ມເນໂຕ້ກໍາລັງເພ່ງເລັງໃສ່ເລື້ອງອັຟການິສຖານໃນມື້ທີສອງຂອງກອງ ປະຊຸມສຸດຍອດຂອງກຸ່ມພັນທະມິດ ຢູ່ Chicago ລັດອິລລີນອຍ ໃນຂະນະທີ່ພວກເຂົາ ເຈົ້າວາງແນວທາງສໍາລັບກ້າວເດີນຕໍ່ໄປ ຫຼັງຈາກໄດ້ທໍາສົງຄາມມາເປັນເວລານຶ່ງທົດສະ ວັດແລ້ວນັ້ນ ຄາດວ່າພວກເຈົ້າໜ້າທີ່ເຫຼົ່ານີ້ຈະເສັດສິ້ນວາງແຜນການໃນວັນຈັນມື້ນີ້ ສໍາລັບການມອບ ໂອນອໍານາດໃນການຄວບຄຸມວຽກງານຮັກສາຄວາມປອດໄພໄປໃຫ້ອັຟການິສຖານພາຍ ໃນກາງປີໜ້າ ກ່ອນກໍານົດການຖອນກໍາລັງຕ່າງປະເທດສ່ວນໃຫຍ່ອອກໄປພາຍໃນທ້າຍ ປີ 2014 ນັ້ນ ໃນວັນອາທິດວານນີ້ ປະທານາທິບໍດີ Hamid Karzai cເຫ່ງອັຟການິສຖານຢືນຢັນຄັ້ງ ໃໝ່ເຖິງຄວາມໝາຍໝັ້ນຂອງລັດຖະບານຂອງທ່ານ ຕໍ່ຕາລາງເວລາດັ່ງກ່າວນັ້ນ ເພື່ອບໍ່ໃຫ້ອັຟການິສຖານເປັນພາລະແບກ ຫາບສໍາລັບປະຊາຄົມໂລກຕໍ່ໄປອີກ ແຕ່ທ່ານ Anders Fogh Rasmussen ຫົວໜ້າກຸ່ມເນໂຕ້ ກ່າວວ່າຈະບໍ່ມີຄວາມຟ້າວ ຟັ່ງໃດໆໃນການຖອນອອກໄປນັ້ນ ແລະວ່າ ກຸ່ມເນໂຕ່ຍັງຄົງມີຄວາມໝາຍໝັ້ນຕໍ່ການ ເປັນພາຄີໄລຍະຍາວກັບປະຊາ ຊົນອັຟການິສຖານ ກາຍປີ 2014 ໄປອີກ ເວລານີ້ ມີທະຫານຕ່າງປະເທດປະມານ 130 ພັນຄົນຍັງປະຕິບັດງານ ຢູ່ໃນອັຟການິສ ຖານ ອັນເປັນພາກສ່ວນນຶ່ງຂອງກໍາລັງປະສົມເນໂຕ້ ພາຍໃຕ້ການນໍາພາຂອງສະຫະລັດ ໃນສັບປະດາແລ້ວນີ້ ທ່ານ Francois Hollande ປະທານາທິບໍດີທີ່ຖືກເລືອກຕັ້ງໃໝ່ ຂອງຝຣັ່ງ ໄດ້ຢືນຢັນຄໍາໝັ້ນສັນຍາຂອງທ່ານຄືນອີກວ່າ ຈະຖອນກໍາລັງສູ້ລົບຂອງ ຝຣັ່ງ ທັງໝົດ ອອກຈາກອັຟການິສຖານໄປພາຍໃນທ້າຍປີນີ້ ຝຣັ່ງມີ ທະຫານປະມານ 3300 ຄົນຢູ່ໃນອັຟການິສຖານ ຊຶ່ງເປັນຈໍານວນຫລາຍອັນດັບ 5 ທີ່ເຂົ້າປະກອບສ່ວນໃນກໍາ ລັງປະສົມນັ້ນ